48 



Tab. II. tam ostendit Fig. 6 Tabulae II: nec dissimulare licet ipsos ultra lentis focum vel 

 9 6 minimum locatos , umbone veluti centrali subopaco insignitos adparere sicuti 

 Fig- 7- in Fig. 7 . Ipsorum orbes eodem microscopio perspecti , in aliqua sui parte sejun- 

 Fig.6. cti esse cernuntur ut in Fig. 6: at lentis acutioris adminiculo, qua bis millies et 

 ultra amplificentur,diversorum folliculorum segmenta dilucide in singulis discer- 

 'Fig- 8, ni queunt , quemadmodum exhibentur a Fig. 8 : immo saepenumero ipsorum ali- 

 quot omnino disjuncti conspiciuntur. 



Haud nos latet, quam invisa sit plurimis clarissimis nostrae aetatis Philoso- 

 phis hujusmodi opinio: at ingenue fatemur inter tot tantasque observationes, ad 

 ipsam probe definiendam a nobis peractas, unam prae ceteris inesse, quam ad 

 hanc veritatem funditus firmandam validissimam esse judicamus. Perlustrantibus 

 olim nobis sanguinem humanum supra vitream laminam libere expansum , ope 

 microscopii acutissimi, cujus vires diametri objectorum amplificandae longe ul- 

 tra bis millies, ac quingenties abibant, forte fortuna inspicere datum fuit pluri- 

 mos ex annulis praedictis, huc illuc sero innatantes , in fretum arctissimum fortui- 

 to irrepsisse, ab aliis sanguinis ejusdem partibus in grumos exiles coactis confla- 

 tum. Quum ob insignem loci angustiam nullus annulis ipsis ultra fretum aditus 

 pateret; eisdemque ab aliis crebro motu post ipsos supervenientibus major con- 

 tinuo impetus fieret; eo tandem res perducta est, ut annulis singulis in una sui 

 plaga disjunetis, folliculi quinque, vel sex irregularis formae, ac magnitudinis , 

 ex quibus erant compacti, per series dispositi, per angusta viarum libere per- 

 transierint. At mirabile dictu! ubi ultra fretum transvexere, serie nullo pacto dis- 

 soluta, repente, crebroque motu in orbem sese contorquentes, annulos jam de- 

 claratos postliminio restaurarunt. Variae porro hujusmodi attractionis efflcaciae, 

 qua folliculi praedicti apicibus suis sese mutuo petunt , variam particularum san- 

 guinis formam in aliquot casibus potissimum tribuendam esse arbitramur : ad quod 

 efficiendum major minorque folliculorum turgescentia insigniter concurrere po- 

 test. Iis etenim, diversas ob caussas, vel diversimode simul copulatis, velomnino 

 disjunctis, diversas quoque formas intuentibus subjiciant necesse est. Quod et 

 nobis, et aliis pluribus ipsos saepe perlustrantibus interdum observasse contigit. 

 Homines quosdam nosmetipsi novimus, quorum sanguis erat ita dissolutus, ut 

 nonnisi folliculorum congeries esse videretur: qui deinde, sero propter eva- 

 porationem aliquantulum imminuto , ea ratione inter se disponebantur , ut 

 sanguinem hunc microscopio perspicientes facile persuadere sibi possent, ipsum 

 revera nil aliud esse, nisi ramusculorum compagem implicatissimam sero con- 

 sociatam . 



